Ihi, Awejhan agi yesɛa sin warrac d snat teqcicin, d afellaḥ seg wasmi i yas-d-cfan lǧiran-is neɣ imezdaɣ n taddart. Ddeqs n wurtan i yesɛa ama d azemmur di tniri neɣ d tazart deg uzaɣar. Yedder netta d twacult-is s rrezq i dḥellant tidiwin-is. Werǧin i yas-d-yessukes yiwen ayen n diri. Ihenna medden, nitni hennan-t. yedder lxir yugar fell-as, yewwi-d tislit i mmi-s mi yewweḍ ɣer tizi n zzwaǧ. Yelli-s tameqqrant hattan tewweḍ d tilemẓit qrib ula d nettat ad teǧǧ imawlan-is akken ad terzu ɣef wid i tt-yebɣan. Akka i tella tmeddurt n twacult asmi i d-tewweḍ lgirra n Lalman. Awejhan tessels-as Fṛansa d aɛsekriw, iruḥ ad yennaɣ ɣer tmurt-nni, am netta am izzayriyen, ameggaru ur yezgil yiwen. Ɣas akken qrib ad yessiweḍ 40 iseggasen di leɛmer-is, tewwi-t